Balduīns II
Balduīns II (franču: Baudouin); dzimis 1060. gadā, miris 1131. gada 21. augustā) bija Francijas izcelsmes krusta karotājs un Pirmā krusta kara dalībinieks. No 1100. gada līdz 1118. gadam bija otrais Edesas firsts, bet 1118. gadā kļuva par Jeruzalemes karali un valdīja līdz nāvei 1131. gadā. Balstoties uz hospitāliešu un templiešu militārajiem ordeņiem, kas tika nodibināti viņa valdīšanas laikā, paplašināja valsti un spēja noturēties pret musulmaņu valstu uzbrukumiem.